ઇન્ટરવલ આવતાં સુધીમાં એટલું તો નક્કી થઈ જાય છે કે સેકન્ડ હાફમાં હિરોઇન વીફરેલી વાઘણની જેમ વિલન લોકોની ઐસીતૈસી કરી નાખશે. વ્૨૦ મૅચના બીજા દાવની પહેલી જ ઓવરમાં મોટી વિકેટ મળી જાય એ રીતે શરૂઆત તો ખૂનખાર થાય છે, પણ આ બદલે કી આગ ધીમે-ધીમે ઠરવા લાગે છે. એક સમયે પારેવાની જેમ ફફડતી હિરોઇન બદલો લેવા માટે નીકળી તો પડે છે, પણ તેની પાસે બદલાનો એક્ઝૅક્ટ રોડમૅપ હોય એવું નથી લાગતું. વળી ડિરેક્ટર વિશાલ પંડ્યા અને લેખિકા માધુરી બૅનરજીને આપણી હિરોઇનમાં ભારતીય નારીની દદર્‍ભરી દાસ્તાન નાખવાની લાલચ થઈ આવે છે. એટલે ભારતીય નારી પુરુષોના દમન હેઠળ કેટલી દબાયેલી છે એના ડાયલૉગ્સ ભભરાવવામાં આવે છે. ઉપરથી લોહિયાળ બદલો લેવા નીકળેલી હિરોઇન અન્ય લોકોની મદદ લીધા વિના એક પણ ડગલું આગળ નથી વધી શકતી.